Joona Saarelainen

**Joona Kalevi Saarelainen** (s. 4. huhtikuuta 2006 Mikkeli) on suomalainen jääkiekkoilija, joka pelaa SM-liigajoukkue KalPassa. Hän on pelipaikaltaan keskushyökkääjä, mutta Saarelainen osaa pelata myös laidassa.

## Ura
### Seuraura
Saarelainen on Mikkelin Jukurien kasvatti. Hän aloitti luistelun isänsä Jarnon mukaan kolmevuotiaana ja jääkiekkoilun 4–5-vuotiaana. Saarelainen pelasi lapsena sekä kenttäpelaajan että maalivahdin pelipaikkoja, kunnes hän päätyi hyökkääjäksi. Saarelainen voitti kaudella 2020–2021 Jukurien U16-joukkueen sisäisen maali-, syöttö- ja pistepörssin (26 maalia, 17 syöttö- ja 43 tehopistettä). 

Joulukuussa 2022 Saarelainen siirtyi kevääseen 2025 asti ulottuvalla SM-liigasopimuksella KalPaan. Hän pelasi loppukauden 2022–2023 pääasiassa seuran U20-joukkueessa, jossa Saarelainen aloitti myös kauden 2023–2024, jolloin hän nousi KalPan varakapteeniksi. Saarelainen oli tehoilla 13+23=36 joukkueen toiseksi paras pistemies Otto Jaatisen jälkeen. Hän debytoi KalPan SM-liigajoukkueessa virallisessa ottelussa vain 17-vuotiaana Spengler Cupin avausottelussa tapaninpäivänä 26. joulukuuta 2023 sveitsiläistä HC Ambrì-Piottaa vastaan. Saarelainen merkittiin joukkueen kolmosketjun oikeaan laitaan Oliver Kapasen ja Benjamin Korhosen viereen. Ottelu jäi hänelle turnauksen ainoaksi. SM-liigadebyyttinsä Saarelainen teki 21. helmikuuta 2024 vieraissa JYPiä vastaan. Hänet merkittiin KalPan kolmosketjun vasempaan laitaan Benjamin Korhosen ja Elias Koposen viereen. Saarelainen sai ottelussa jääaikaa 9.11 minuuttia ja hänelle merkittiin teholukema –1. Saarelainen pelasi kauden aikana SM-liigassa kahdeksan runkosarjaottelua tehden yhden syöttöpisteen. Hän vahvisti kevätkaudella myös KalPan U18-joukkuetta, jossa Saarelainen teki neljässä karsintasarjan ottelussa peräti 3.75 pisteen ottelukohtaisella keskiarvolla tehot 8+7=15. Hän pelasi myös yhden välieräottelun lainalla Mestis-joukkue Iisalmen Peli-Karhuissa, jonka myötä Saarelainen voitti Mestiksen mestaruuden.

Tampa Bay Lightning varasi Saarelaisen viidennellä kierroksella 149. pelaajana . Hän teki KalPassa liigauransa avausmaalin kauden 2024–2025 toisessa ja uransa kymmenennessä ottelussaan 11. lokakuuta 2024 kotiottelussa JYPiä vastaan. Saarelainen pelasi kauden aikana SM-liigassa 21 runkosarjaottelua tehopistein 2+3=5 ja seitsemän pudotuspeliottelua tehden yhden syöttöpisteen. Hän voitti kauden päätteeksi Suomen-mestaruuden. Saarelainen pelasi osan kaudestaan vielä myös KalPan U20-joukkueessa. Helmikuussa 2025 seura lainasi hänet kahden ottelun ajaksi Mestis-joukkue Kajaanin Hokkiin. Toukokuussa 2025 Saarelainen solmi KalPan kanssa vuoden mittaisen jatkosopimuksen.

### Maajoukkueura

Saarelainen valittiin Pohjola-leirin parhaaksi pelaajaksi ja tähdistökentälliseen vuonna 2022. Hän pelasi alle 18-vuotiaiden Hlinka Gretzky Cupissa vuosina 2022 ja 2023, joista ensimmäinen turnaus päättyi pronssiin. Jälkimmäisessä turnauksessa Saarelainen toimi Suomen kapteenina. Hän pelasi myös World U-17 Hockey Challengessa vuonna 2022, jolloin Saarelainen voitti pronssia. Hän pelasi alle 18-vuotiaiden MM-kilpailuissa vuonna 2024, jolloin Saarelainen toimi Suomen varakapteenina. Hänet valittiin Ruotsia vastaan pelatun alkulohkon ottelun päätteeksi joukkueensa ottelun parhaaksi pelaajaksi. 

Saarelainen pelasi myös alle 20-vuotiaiden MM-kilpailuissa vuosina 2025 ja 2026, joista ensimmäinen turnaus päättyi hopeaan. Jälkimmäisessä turnauksessa hän toimi Suomen varakapteenina. Saarelainen oli myös neljällä osumallaan joukkueen paras maalintekijä Roope Vesterisen kanssa.

Yhteensä Saarelainen on pelannut 37 nuorten ja 51 poikien maaottelua. Hän toiminut myös Suomen alle 16-vuotiaiden maajoukkueen varakapteenina.

## Yksityiselämä
Saarelaisen pikkuveli Vili pelaa hyökkääjänä Jukurien U18-joukkueessa. Veljesten isä Jarno Saarelainen pelasi omalla urallaan maalivahtina I-divisioonaa Joensuun Kiekko-Karhuissa/Jokipojissa.

Joona Saarelainen valmistui ylioppilaaksi Kuopion klassillisesta lukiosta syksyllä 2025.

## Tilastot

## Lähteet
*
*
*

### Viitteet